hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
Կառավարությունը որոշել է Սևանի սիգի որսն օրինականցնել: Հանգիստ նստելու են տեղներն ու ասեն՝ ինչ անում ենք, օրինական է. — NEWS GOOD TIME
OпyблиkoBaHo: 05.09.2019Pyбpиka: NEWS GOOD TIME
Կառավարությունը որոշել է Սևանա լճի սիգի արդյունագործական ձկնորսությունն օրինականացնել, որպեսզի սիգի պահածոյի արտադրությունն ու արտահանումը սեփական վերահսկողության տակ լինի և օրինական: Այս ոլորտում արդեն իսկ նոր ներդրող է գտնվել, ով հայտարարել է, որ պատրաստվում են ձկան պահածոների և կիսաֆաբրիկատների արտադրություն բացել: Իսկ զուգահեռ, նրանք, ովքեր նախկինում նույն գործով էին զբաղվում, կենթարկվեն քրեական պատասխանատվության:
Գեղարքունիքի մարզպետ Գնել Սանոսյանը երեկ հայտարարել է, որ վերջին երկու տարում Սևանում սիգի պաշարները բավական շատացել են և ՀՀ շրջակա միջավայրի նախարարությունն արդյունագործական ձկնորսություն թույլ տալու կարգ է մշակել: Ըստ նրա՝ սկզբնապես փորձելու են կիրառել պիլոտային՝ 150 տոննա ձկան համար:
Հիշեցնենք, որ 2006 թ․-ից Սևանի սիգն այլևս չէր համարվում արդյունագործական նշանակության ձկնատեսակ, ուստի նախարարության որոշումով որսը մինչ օրս արգելվել էր:
«Այս բիզնեսը համարվում է հեռանկարային, քանի որ էկոլոգիապես մաքուր ապրանքատեսակ է , յուրահատուկ պահանջարկով թե՛ ՀՀ-ի սահմաններում, թե՛ ՀՀ-ի սահմաններից դուրս: Սկզբնական շրջանում նախատեսվում է արտահանել Վրաստանում և ՌԴ: Նախատեսում ենք ամսական ստանալ 25 տոննա արտադրանք, մեկ տարում հասցնել մինչև 80 տոննա ամսական կտրվածքով, որի հումքը ձեռք է բերվելու ինչպես ՀՀ-ի տարածքից, այնպես էլ ՌԴ-ից՝ Բայկալից»,-նշել էր գործարարը: Ըստ նրա՝ ծրագիրը արժե 130 մլն դրամ:
Հիշեցնենք, որ Սևանա լճում սիգի ապօրինի որսի ու տասնյակ միլիոնավոր դոլարների շրջանառությամբ ստվերային բիզնեսի մասին Բնապահպանության և ընդերքի տեսչական մարմնի նախկին ղեկավար Արթուր Գրիգորյանը խոսել էր այս տարվա հուլիսի սկզբին և նշել, որ հունվարի վերջին «Սևան» ազգային պարկում պատրաստվում էին իրականացնել տեսչական ստուգում, որն ընդհատվեց իրեն աշխատանքից ազատելու պատճառով:
Բարձրացված աղմուկից հետո գլխավոր դատախազությունից հայտարարություն տարածվեց, որ սիգ ձկնատեսակի ապօրինի որսի և իրացման փաստի առթիվ հարուցվել է քրեական գործ, քանի որ սիգի որսի արգելված լինելու պայմաններում հայտնաբերվել են պահածոյացման, արտահանման և այլ նպատակներով ավելի քան 44 000 կգ սիգի իրացման փաստեր։
Բնապահպան Սիլվա Ադամյանը Tert.am-ի հետ զրույցում կարծիք հայտնեց, որ սիգի որսը թույլատրելու որոշումը հուշում է, որ կառավարությունը մտադիր չէ ավելորդ ջանքեր գործադրել արգելելու անօրինական որսը, և ոչ էլ իր առջև խնդիր է դրել՝ Սևանա լճում սիգի պաշարները վերականգնել, այլ ընդամենը մտադիր է արդյունաբերական որսն իր վերահսկողությամբ իրականացնել:
«Իհարկե, քաջ հայտնի է, որ այդ արգելքները երբեք էլ չեն գործել և մշտապես սիգի որսը եղել է: Մշտապես դրա մասին խոսել են և՛ բնապահպանները, և՛ շատ լուրջ միջոցառումներ են արվել Բնապահպանության և ընդերքի տեսչական մարմնի նախկին պետ Արթուր Գրիգորյանի կողմից, ով մեջտեղ բերեց բոլոր այդ խախտումները: Եվ, կարծես, սպասելի էր, որ արգելքն ավելի պետք է խստացվի, պարզվում է, որոշում են արգելքն ընդհանրապես հանել: Այսինքն՝ հիմա ուղղակի դա ավելի ակնհայտ կարվի, և այն մարդկանց համար, ովքեր մեկումեջ՝ երեք տարին մեկ կարող էին բռնել, տուգանել և ասել, որ որսագողությունն արգելվում է, հիմա կդառնա օրինական: Միակ մարդը, որ այս ամենն ուզում էր դնել ճիշտ ռելսերի վրա, Արթուր Գրիգորյանն էր, ում կառավարությունը մեջտեղից հանեց ազատվելով ոչ միայն սիգի հարցում, այլ մնացած հարցերում բոլոր բարիերներից: Հիմա էլ հանգիստ նստելու են տեղները՝ ասեն, որ մենք ինչ անում ենք՝ օրինական ենք անում»,-ասաց նա:
Ադամյանի խոսքով՝ չկան այն ձկնապաշարները, որպեսզի կարելի լինի թույլ տալ օրինական, ամբողջ ուժով ձկնորսությամբ զբաղվելը: «Պարզ է չէ՞, որ օրենքը դուրս է եկել և կրկնակի անգամ են որսալու և օրենքի ուժով զբաղվելու սիգի որսով»,-ասաց նա:
Սիլվա Ադամյանը մտավախություն ունի, որ տնտեսական աննշան աճ ցույց տալու համար ստորադասվում են բնապահպանական խնդիրները: «Այս իրավիճակում, որպես վարչապետ, Նիկոլ Փաշինյանը բնապահպանական խնդիրներին վերաբերող հարցերում ինքն իրեն վատ է դրսևորում: Հակաբնապահպանական ներդրումների համար ճանապարհ են բացում՝ կոկորդիլոսի խայտառակ պատմությունը, որ դեմն առանք, Գյումրիի դելֆինարիումը, էլ չեմ խոսում Ամուլսարի մասին: Այսինքն՝ ներդրումները պետք է լինեն ի օգուտ ՀՀ-ի և ժողովրդի, բայց արվում են հակաբնապահպանական ներդրումներ, որոնք առաջին հերթին պատիվ չեն բերում մեր երկրին, երկրորդը՝ խփում են մեր տնտեսական և բնապահպանական շահերին: Այդ ներդրումները ոչ մի կապ չունեն ՀՀ տնտեսության զարգացման հետ, դրանք միայն ու միայն շոու են, որ տեսեք-տեսեք, ինչ ենք արել, ինչպիսի ներդրումներ ենք բերել Հայաստան, բայց սա ժողովրդին ոչ մի օգուտ չի կարող տալ, և միայն Սևանա լճին վնաս կբերի»,-ասաց նա:
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: